ועדת הכלכלה, כנסת 20, פרוטוקול מספר 23, 2015-07-07 10:00

איתן כבל: אנחנו עוברים לנושא הבא על סדר היום.

איתן כבל: זה לא מסוג הדברים שאתמול מילא אולמות הנושא שאנחנו הולכים לדבר עליו, אבל הוא נושא בעל משמעות מאוד מאוד חשובה, בוודאי לאנשים שנמצאים כאן סביב השולחן.

איתן כבל: הנושא הוא תקנות מסילות הברזל (מסירת מידע על שירות הסעה ברכבת במרכז המידע הארצי לתחבורה ציבורית), התשע"ה-2015.

איתן כבל: משרד התחבורה הוא מהצרכנים היותר כבדים של הוועדה הזאת.

איתן כבל: אין כמעט שבוע שאנחנו לא מוצאים את עצמנו בחיכוך – אני אומר זאת לחיוב – מבחינת התנהלות העבודה.

איתן כבל: אפילו השר כבר היה פה.

איתן כבל: זה לא עניין של מה בכך.

איתן כבל: נקבע כבר מועד נוסף לדיון עם השר.

איתן כבל: אני תובע שסיפור כזה לא יחזור.

איתן כבל: כפי שאמרה מנהלת הוועדה, הנהלת הוועדה עושה את כל אשר לאל ידה כדי לתת את השירות הטוב ביותר לחברי הכנסת.

איתן כבל: זה לא עניין של מה בכך.

איתן כבל: זה לא כל כך ברור, זה לא כל כך פשוט לעשות את זה.

איתן כבל: אלו לא מערכות כמו של הממשלה שיש כוחות מפה עד להודעה חדשה.

איתן כבל: אני אומר את זה כמצב נתון.

איתן כבל: גם אני עבדתי פעם במערכת ממשלתית.

איתן כבל: חברי הכנסת צריכים לקבל את המידע הטוב ביותר, כי כל אחד ואחת מהם ראשו נמצא בכמה וכמה ועדות, בכמה וכמה עניינים.

איתן כבל: האינטרס שלכם הוא להביא לנו את המידע הטוב ביותר מבעוד מועד.

איתן כבל: יש חברי כנסת, כמו פרי ואחרים, שמשקיעים וקוראים את החומר.

איתן כבל: הם מבקשים לדעת ולקבל את החומר בצורה המיטבית.

איתן כבל: זאת הפעם האחרונה מבחינתנו.

איתן כבל: אם היא הייתה פונה אלי, הייתי מבטל את הדיון, רק הבעיה הגדולה היא שלא רציתי לעשות מעשה שפוגע בציבור.

איתן כבל: האחריות היא שלכם.

איתן כבל: מנקודת המבט שלי זאת הפעם האחרונה.

<משה אמסלם: אני רוצה לנצל את ההזדמנות ולאחל לך, יושב-ראש הוועדה, הצלחה ולכל חברי הוועדה.

<משה אמסלם: מניסיון עבר יש לך צוות מצוין.

<משה אמסלם: עשינו עבודת קודש בקדנציה הקודמת.

<משה אמסלם: בחודשים הקרובים נרגיש את הפירות של העבודה בנושא של הרכבת הקלה בתל אביב.

<משה אמסלם: אני מתנצל - אמרתי לך וללאה - על התהליך שחווינו בהצעה הנוכחית.

<משה אמסלם: אני אעשה כל מה שאני יכול שזה לא יקרה.

<משה אמסלם: אני אתבייש לבוא בפניך אם זה יקרה.

<הילה הדר: אני מבקשת שהוועדה תראה את משרד התחבורה כשותפים עבור הציבור למתן שירות כמו שצריך.

<הילה הדר: בדיוק לפי המחשבה והדברים שנאמרו פה, גם על ידך, יושב הראש, גם על ידי היושב-ראש שנכנס לוועדת המשנה וגם על ידי חבר הכנסת מקלב, אנחנו שותפים ורוצים להביא בפני הציבור את התנאים המיטביים בתחבורה הציבורית.

<הילה הדר: מצוותנו הוכרעה עוד בשנת 2010, כמדומני, כשתוקנה פקודת התעבורה.

<הילה הדר: הוכנסו בה מספר סעיפים, 71ב עד 71ז.

<הילה הדר: המטרה שלהם הקמה של מרכז מידע ארצי עבור התחבורה הציבורית.

<הילה הדר: היות וזה נכנס בתוך פקודת התעבורה, הרי שזה מסדיר את האוטובוסים וגם את המוניות.

<הילה הדר: במהלך החקיקה נשאלה השאלה לעניין רכבות.

<הילה הדר: הכניסו סעיף מסמיך בפקודת מסילות הברזל.

<הילה הדר: הסעיפים האלה, 6 במספר, מ-ב' עד ז', עוסקים במרכז מידע ארצי, בשילוט שמוצב בתחנות, לאחר מכן החלפה של תחנות באוטובוסים לשילוט אלקטרוני.

<הילה הדר: אם יש הפרה מצד בעלי רישיון קו של אוטובוס, מה עושים עם זה, מה הסנקציה שמוטלת עליו.

<הילה הדר: זה בעצם המסגרת.

<הילה הדר: מדובר בהנגשה של המידע של התחבורה הציבורית עבור הציבור.

<הילה הדר: הכניס המחוקק הראשי סעיף מסמיך בפקודת מסילות הברזל.

<הילה הדר: לשונו הוא: "הוראות סעיפים 71ב עד 71ז' לפקודת התעבורה יחולו על מפעיל של מסילת ברזל ארצית" - רכבת ישראל בע"מ במציאות הקיימת – "ועל בעל היתר להפעלת מסילת ברזל מקומית שניתן לפי סימן ב' בפרק ד'1", שזה לצורך העניין רכבת קלה שהמפעיל שלה הוא סיטיפס בירושלים, "בתנאים ובשינויים שקבע השר, באישור ועדת הכלכלה של הכנסת".

<הילה הדר: נדרשנו להתקין תקנות שהמאפיין שלהן יהיה כיצד אנחנו מיישמים את סעיפים 71ב' עד 71ז' במסגרת של חקיקת משנה.

<הילה הדר: הנה אנחנו כאן.

דב חנין: אני רוצה להבין את המתכונת המשפטית.

דב חנין: אנחנו עוסקים במתכונת שבה אתם לוקחים חלק מהחקיקה הראשית, מבצעים בה התאמה ומביאים לנו את זה כסוג של תקנות?

דב חנין: זה בעצם המהלך?

<הילה הדר: כן.

דב חנין: למה זה לא נעשה בחקיקה ראשית, זו הרי דרך המלך?

<איתי עצמון: אם אני זוכר נכון, בעת הדיונים בתיקון מספר 98 לפקודת התעבורה שעסק בשילוט, לרבות שילוט אלקטרוני, עוד לא נחקק התיקון המקיף בנושא הרכבת הקלה.

<איתי עצמון: נושא הרכבת הקלה הוסדר באופן מאוד מאוד חלקי.

<איתי עצמון: לא ידענו מה התוכן שיש להטמיע לתוך ההוראות הנורמטיביות שיחולו על רכבת ארצית ועל רכבת מקומית.

<איתי עצמון: מכיוון שהיה רצון לקדם את תיקון החקיקה כך שיחול כמובן גם על מסילות הברזל, שולב בתיקון סעיף מסמיך שבאמצעותו השר יכול להחיל את הוראות פקודת התעבורה, את הוראות התיקון על מסילת ברזל ארצית ומקומית, כפי שציינה עו"ד הדר.

דב חנין: בשינויים המחויבים?

<איתי עצמון: בשינויים, בתנאים ובהתאמות, כפי שנראה כאן בתקנות.

<הילה הדר: חבר הכנסת חנין, נקטנו בגישה דומה - זה פשוט כמצוות סעיף ההסמכה - גם באותו פרק ד'1 לעניין החלה של סעיפים מפקודת מסילות הברזל עבור הרכבת המקומית.

<הילה הדר: זה במסגרת חקיקה ראשית.

<הילה הדר: במסגרת של חקיקת משנה הייתה לנו החלה דומה לעניין סעיפים מפקודת התעבורה על רכבת מקומית.

<הילה הדר: זה סגנון כזה.

<הילה הדר: יכול להיות שהיה טוב יותר אילו סעיף ההסמכה היה שהשר יתקין תקנות בהתאמה, ואז הייתה לנו משנה סדורה שהיא הרבה יותר נגישה למי שקורא את התקנות.

<הילה הדר: תקנות מסילות הברזל (מסירת מידע על שירות הסעה ברכבת במרכז המידע הארצי לתחבורה ציבורית), התשע"ה-2015 "בתוקף סמכותי לפי סעיפים 53א ו-57 לפקודת מסילות הברזל (נוסח חדש), התשל"ב-1972 (להלן – הפקודה) ובאישור ועדת הכלכלה של הכנסת, אני מתקין תקנות אלה".

<הילה הדר: בהקשר לאותה התנצלות שהצגנו, הגשנו לוועדה נוסח מתוקן בעקבות שיחות שהיו עם עו"ד עצמון - אני מודה על הסיוע ועל הליווי - וגם בעקבות הערות - -

<לאה ורון: עו"ד הדר, עו"ד עצמון הכין.

<לאה ורון: מול חברי הכנסת הונח נוסח משולב שהכין עו"ד איתי עצמון לנוחיות שלהם.

<לאה ורון: יש, מצד אחד, את נוסח התקנות שהוועדה מתבקשת לאשר, ומן הצד השני את הנוסח המשולב והמעודכן שהכין עו"ד עצמון.

<לאה ורון: אני מקווה שאפשר יהיה להתקדם במהירות.

<איתי עצמון: שילבתי בהצעת התקנות שהגיש משרד התחבורה את ההחלה של הסעיפים מתוך פקודת התעבורה כפי שיחולו על מסילות ברזל, על רכבת ארצית ועל רכבת מקומית.

<איתי עצמון: הסימונים שאתם רואים כרגע ב"עקוב אחרי שינויים" אלה בעצם השינויים לעומת הוראות פקודת התעבורה.

<איתי עצמון: הוספתי לנוחות הקוראים גם את ההוראות מתוך התקנות עצמן.

<איתי עצמון: אפשר לראות תקנה 1, תקנה 3 ותקנה 4.

<הילה הדר: אני מקריאה מהנוסח שמפורסם ברשומות.

<הילה הדר: אנחנו הגשנו אותו לאישור הוועדה.

<הילה הדר: הגדרות 1.

<הילה הדר: בתקנות אלה – "מפעיל מסילת ברזל" – כל אחד מאלה: מפעיל של מסילת ברזל ארצית; בעל היתר להפעלת מסילת ברזל מקומית שניתן לפי סימן ה' בפרק ד' לפקודה.

<הילה הדר: זה סעיף הגדרות להנגשת הקריאה.

איתן כבל: מי בעד, ירים את ידו?

איתן כבל: בעד – פה אחד

איתן כבל: נמנעים –אין

<הילה הדר: החלת סעיפים 2.

<הילה הדר: סעיפים 71ב עד 71ז לפקודת התעבורה יחולו על מפעיל מסילת ברזל, לפי העניין, בתנאים ובשינויים אלה:

<הילה הדר: זאת בעצם הרישה של ההחלה כמצוותו המפורשת של סעיף 53א לפקודת מסילות ברזל, כאשר מכאן אנחנו מתייחסים באופן ספציפי לסעיפים בפקודת התעבורה.

<הילה הדר: בסעיף 71 לפקודת התעבורה – בסעיף קטן (א), במקום "קווי השירות לאוטובוס" יקראו "קווי הנסיעה ברכבת ושילוב בינם לבין קווי שירות לאוטובוס"; בסעיף קטן (ב) – ברישה, במקום "על כל קווי השירות לאוטובוס ועל שילוב ביניהם" יקראו " על כל קווי הנסיעה ברכבת ועל שילוב ביניהם, וכן על שילוב בינם לבין קווי השירות לאוטובוס"; במקום פסקה (2) יקראו: (2 המועד המשוער להגעת רכבת לתחנה, ולעניין רכבת הנעה על מסילת ברזל – המועד המתוכנן להגעה לתחנה; בסעיף קטן (ג) – במקום פסקה (1) יקראו: מפעיל מסילת ברזל ימסור למפקח על התעבורה לצורך הפעלת מרכז המידע הארצי ולאחר אישור המנהל נתונים מלאים מעודכנים על כל קו נסיעה שהוא מפעיל, שם התחנות המשמשות בקו הנסיעה, מחיר הנסיעה, נגישות הרכבות בקו הנסיעה לאנשים עם מוגבלות ולוח הזמנים המתוכנן להסעה בקו הכוללת את מועד תחילתו וסיומו ושעות ההגעה של הרכבת, לתחנות שלאורך הקו, משך הנסיעה המתוכנן בין התחנות ולעניין רכבת המקומית - גם תדירות הקו1 מפעיל מסילת ברזל ידאג לעדכן באופן שוטף את הנתונים שמסר לפי פסקה זו.

<הילה הדר: בפסקה (2), במקום "המפקח על התעבורה רשאי לדרוש מבעל רישיון להפעלת קו שירות לאוטובוס למסור לו פרטים נוספים על קו שירות שהוא מפעיל" יקראו המפקח על התעבורה, באישור המנהל, רשאי לדרוש ממפעיל מסילת ברזל למסור לו פרטים נוספים על קו נסיעה שהוא מפעיל.

יעקב פרי: מי זה המנהל?

<הילה הדר: המנהל הוא מנהל מסילת ברזל, ארצית ומקומית, לפי סעיף 2א לפקודת מסילות הברזל.

<הילה הדר: משה אמסלם, שיושב כאן, קיבל את ההסמכה משר התחבורה.

איתן כבל: הגדרת התפקיד היא חשובה.

<הילה הדר: מנהל לעניין מסילת ברזל מקומית או מנהל לעניין מסילת ברזל ארצית שמוגדרת בפקודה.

<הילה הדר: יש לנו הגדרה של מנהל.

<איתי עצמון: זה הרגולטור של מסילות הברזל.

יעקב פרי: את רוב הדברים צריך לעשות המפעיל עצמו.

יעקב פרי: פה הוא אחראי.

יעקב פרי: הוא צריך לתת את הדין, או לבצע את מה שהמפעיל לא מבצע, כך אני מבין את זה.

יעקב פרי: הוא יכול לדרוש.

<הילה הדר: בסעיף 71ב, שאותו אנחנו מבקשים להחיל כרגע, אנחנו עושים התאמות.

<הילה הדר: כשאנחנו מדברים על רכבת, אנחנו מתייחסים למפעיל מסילת ברזל.

<איתי עצמון: אולי תאמרי מה קובע סעיף 71ב.

<הילה הדר: הסעיף מדבר על מרכז המידע, על ההקמה שלו, מה הנתונים שיועברו אליו.

<איתי עצמון: מרכז המידע הארצי לתחבורה ציבורית.

<הילה הדר: נכון.

יעקב פרי: שזאת האחריות של משרד התחבורה?

<הילה הדר: נכון.

<הילה הדר: אנחנו פשוט יצרנו פה התאמות לעניין הסעיף הספציפי הזה של מסילות ברזל.

<מורן אביב: הדיון נסוב על העברת מרכז המידע והחלתו על הרכבת, אם אני מבינה נכון.

<מורן אביב: יש פה איזה שהוא "קופי פייסט".

<מורן אביב: חשוב לי להגיד ולציין שמאחר והתחבורה הציבורית לאט לאט נכנסת לישובים הערביים, וכמובן שאזרחים ערבים משתמשים בתחבורה ציבורית, יש חשיבות בהנגשת המידע בשפה הערבית לצד עברית גם באתר האינטרנט, גם בטלפונים וגם על השילוט הסטטי של תחנות הרכבת.

<מורן אביב: אנחנו רואים שהשילוט הוא לא אחיד, חלק מהתחנות משולטות ערבית עברית, חלק לא משולטות.

<מורן אביב: יש פה איזה שהוא פער שצריך לגשר עליו.

<מורן אביב: אני מנצלת את הפלטפורמה הזאת בשביל להעלות את הנושא הזה.

<שמעון מויאל: הכוונה למוקד שהמדינה מפעילה.

<שמעון מויאל: זה לא עניין של הרכבת.

<שמעון מויאל: הרכבת מפרסמת את המידע גם בערבית באתר האינטרנט שלה.

<שמעון מויאל: אנחנו דנים פה במוקד שהמדינה מפעילה.

<שמעון מויאל: המדינה צריכה להשיב על עניין הערבית.

איתן כבל: הרכבת, משרד התחבורה הם כולם מדינה.

איתן כבל: אתה התחלת בזה שאתה רכבת, יש את משרד התחבורה ויש אותנו.

איתן כבל: כולנו סביב שולחן אחד מעניין לעניין באותו עניין.

איתן כבל: זה לא שאתה אומר: "ערבית, מה פתאום אני".

<שמעון מויאל: בסדר גמור, לי יש מידע בערבית.

איתן כבל: אני אומר את מה שאמרה מורן.

<מורן אביב: גם המידע חלקי.

איתן כבל: אנחנו לא מצפים אלא תובעים שבישובים הערביים, שיותר ויותר יש רכבות, ואנחנו עוסקים היום ברכבות, לא בעניינים האחרים, המילה "מידע נגיש" לא תהיה מצוות אנשים מלומדה, דהיינו שהוא יבוא לתחנה ויהיה לו שלט אחד אבל כאשר הוא ייכנס לתוך התחנה יהיה שלט שאומר לו נתונים אחרים.

איתן כבל: כבר ראינו זאת.

איתן כבל: אנחנו לא אומרים זאת ממקום של לקנטר.

איתן כבל: אני אומר את זה לך, משה.

איתן כבל: אתה יודע, קורה לכל אחד מאיתנו שמגיע למקום ופתאום אומר: "איפה אני".

איתן כבל: אין עם מי לדבר לפעמים.

איתן כבל: הדבר היחיד שאתה יודע להתייחס אליו זה השילוט.

איתן כבל: ברוך השם העולם התפתח מספיק כדי שיהיה שילוט.

איתן כבל: אתה מגיע למקומות בעולם, לשדות תעופה.

איתן כבל: אתה יכול להיות האדם הכי אנונימי בעולם, אבל אתה תדע להגיע לכל מקום ובכל נקודת זמן בלי בעיה.

איתן כבל: הרצון שלנו שזה לא יהיה מצוות אנשים מלומדה.

איתן כבל: יש תקנות.

איתן כבל: כבודן של התקנות במקומן מונח.

איתן כבל: יש את מה שאומרת מורן לגבי זה שיינתן דגש למגזר הערבי, כיוון ששם עדיין לא היה מספיק דגש בעניין, ויש את עניין ההתאמה, שלא מרוב רצון לעזור נייצר בלבול.

איתן כבל: אני מדבר איתכם כמעט בכל דבר ועניין.

<איתי חיים: חייבים לציין זמן הגעה משוער של הרכבת לתחנה.

<איתי חיים: אם אני נכנס לאפליקציה ורוצה לדעת מתי הרכבת הבאה מגיעה, זה המידע שחסר לי.

<איתי חיים: זה דבר שמאוד חשוב שיהיה רשום בתקנות.

יעקב פרי: מה אתה מציע להוסיף?

<זמר בלונדהיים: זה מוסדר בתקנות.

<סיון רוזנבלט: בסעיף 1, לפחות בנוסח שלי, היה רשום "מוביל נוסעים רכבתיים".

<סיון רוזנבלט: אחר כך דיברתם על מפעיל מסילת ברזל.

<הילה הדר: זה תוקן.

<איתי עצמון: ההגדרה שאושרה לפני מספר דקות היא "מפעיל מסילת ברזל".

<סיון רוזנבלט: ההגדרה הזאת לא ב-100% חופפת להגדרה - -

<הילה הדר: בעצתו של עו"ד עצמון הייתה הנחה שיש יותר הבנה למילים האלו, לא למילים "מוביל נוסעים רכבתיים".

<איתי עצמון: זה המונח ששגור בפקודה.

<הילה הדר: נכון שהפקודה מביאה את אותו מונח, אבל עם סל הרבה יותר גדול ולצרכים אחרים.

יעקב פרי: מה שאתם מציעים כאן היום והוועדה תאשר, כך אני מקווה, הוא אפליקטיבי גם למה שיהיה לנו בעוד 6 שנים בתל אביב, עד כמה שאפשר כמובן לצפות?

<הילה הדר: ההנחה שלנו שזה יותאם.

דב חנין: אני מברך על התיקונים שאתם מציעים.

דב חנין: לפחות מקריאה מהירה נראה לי שעשיתם עבודה טובה.

דב חנין: תודה לך, אדוני היועץ המשפטי, על השותפות הזאת.

דב חנין: המהלך הזה הוא מהלך מאוד מאוד חיוני, אבל כדי שהוא יהיה אפקטיבי אנחנו צריכים שהוא לא יהיה מהלך פורמאלי שבו יהיה לנו באיזה שהוא מקום מן מרכז שבו יהיה המון המון מידע, אלא צריכים לייצר את הדרך שבה הציבור יוכל ליהנות מהמידע הזה.

איתן כבל: ההנגשה.

דב חנין: ההנגשה.

דב חנין: אני, למען גילוי נאות, משתמש כבד בתחבורה ציבורית.

דב חנין: יש לי כלי נהדר היום.

דב חנין: אני נכנס לגוגל maps, בוחר באוטובוס ומגיע מהר ונוח.

דב חנין: אגב, אני לא יודע מאיפה מגיע המידע לגוגל.

דב חנין: אולי מכם.

דב חנין: ישר כוח, כי זה עובד מצוין.

דב חנין: השאלה שלי היא עד כמה אותה מערכת שאנחנו היום משכללים באמת תדע להתממשק באופן מידי עם כל היכולות שיש לנו היום בתוך המערכות האחרות שלנו.

דב חנין: לא מעניין אותנו מאיפה זה מגיע, לא מעניין אותנו מי אחראי לזה, אנחנו רוצים כצרכנים להיכנס למשהו מאוד פשוט כדי לדעת איך להגיע מהר ונוח.

<הילה הדר: מי שסלל לנו את הדרך זאת פקודת התעבורה שציינה שיהיה מידע נגיש גם באינטרנט.

<הילה הדר: החיבורים הטכנולוגיים אל אתרים נוספים או אפליקציות שיאפשרו את זה, יכול להיות שזה עוד משהו שאפשר לפתח בתכנון.

<נעה צור: כל המידע התפעולי נמצא תחת מערכת טכנולוגית אחת.

<נעה צור: כל המידע כבר נמצא, הוא כבר זמין.

<נעה צור: התקנות האלו אמנם עומדות להתאשר רק עכשיו, אבל הרכבת, גם רכבת ישראל וגם הרכבת מקומית סיטיפס, מעבירה את המידע הזה.

<נעה צור: זה נמצא בתוך המערכות שלנו.

<נעה צור: המידע הזה עובר למתכננים, לאפליקציות, למרכז המידע הטלפוני ולאתר האינטרנט.

<נעה צור: יש 350 אלף שיחות למוקד השירות הטלפוני הזה.

<נעה צור: המידע כבר נגיש ונמצא במוקד שירות, נמצא גם באפליקציות.

<נעה צור: זה הדרך בה המידע מועבר אלינו מכל מפעילי התחבורה הציבורית, גם מהרכבת הקלה וגם מרכבת ישראל.

<נעה צור: אנחנו מאשרים פה משהו שהוא כבר קיים, שהוא כבר נגיש.

<נעה צור: אני חושבת שבעתיד, מה שחבר הכנסת פרי אמר, יהיה לנו נושא של זמן אמת.

דב חנין: זמן אמת של אוטובוסים קיים כבר היום, לפחות כך אני מתרשם.

דב חנין: איך יודעים איפה בדיוק נמצא האוטובוס שאני רוצה לעלות עליו?

<נעה צור: הכל ממוכן.

דב חנין: כל האוטובוסים?

<הילה הדר: אנחנו פה בענייני רכבות.

<הילה הדר: אני לא רוצה להגיד איזו שהיא - -

<משה אמסלם: הרכבות זה לא GPS.

איילת נחמיאס ורבין: אני חולקת עליך בנושא הזמינויות.

איילת נחמיאס ורבין: גם אני משתמשת בתחבורה ציבורית.

איילת נחמיאס ורבין: פחות ממך.

איילת נחמיאס ורבין: אני יכולה להגיד לך שהזמינויות והמידע שמפורסם בתחנות האוטובוסים - -

דב חנין: לא, אני מדבר על האפליקציה.

איתן כבל: יש לנו נטייה לצאת מתוך החלונות של הרכבת.

איתן כבל: אני רוצה שנהיה בתוך הרכבת.

איתן כבל: יש כאן תקנות שבאות להסדיר, להכניס את נושא הרכבת לחדר המצב.

איתן כבל: כמו שאמרת, לעשות "קופי פייסט" מהאוטובוסים וכל שאר כלי התחבורה הציבוריים לנושא הרכבת, דהיינו שיש חובה על משרד התחבורה, על המפקח לטפל בכל העניין הנוגע לרכבת, על כל המשתמע מכך – הגעה, הגעה משוערת, יציאה, כל אותם אלמנטים.

איתן כבל: נעשתה כאן עבודה, כפי שאמר דב חנין, שנראית לא רע בכלל.

איתן כבל: דב חנין וחבריי מבקשים שתהיו צעד אחד לפנינו.

איתן כבל: אנחנו מצפים שתהיו צעד אחד לפנינו.

איתן כבל: כולנו, בוודאי המשתמשים בשירותי התחבורה הציבורית לסוגיה, הם לא - - כבר נגמר עידן הטלפונים, להתקשר למוקד, למרות שיש גם כאלה.

איילת נחמיאס ורבין: יש אנשים שזקוקים.

איתן כבל: ברור.

איתן כבל: אלה עם הזמן ילכו וייעלמו באופן טבעי.

איתן כבל: לא ירחק היום שרובנו נתעסק עם המכשירים שעומדים לרשותנו, אם זה הטלפונים הניידים, הסלולריים השונים או בבית.

איתן כבל: אנחנו מבקשים שהכל יהיה בממשק, שהכל יהיה נגיש.

איתן כבל: הסיפור הוא לא לאשר תקנות כדי לאשר תקנות ולהגיד "אישרנו את התקנות", וזה יפה מאוד, משה, אלא שבסוף בסוף זה יהיה ברמת זמינות ובשפת בני אדם, שלא תצטרך לצאת לקורס של שבוע כדי להבין מה כתבתם.

<משה אמסלם: מה שאנחנו עושים היום זה יוצרים את הפלטפורמה שתאפשר את כל מה שאתה אומר.

<משה אמסלם: זה כבר קורה היום, אבל מה שכאן יחדד וישפר את זה.

<משה אמסלם: אנחנו יוצרים פלטפורמה אחידה של כלי התחבורה הציבורית, מכניסים אותה לתוך קופסא אחת, כאשר משם כל מי שיוצר אפליקציה יכול לקחת, להשתמש ולפתח.

<משה אמסלם: זה הכיוון.

<משה אמסלם: מה שאתה מתאר זה הכיוון.

<משה אמסלם: זה כבר קורה.

איתן כבל: מתי נוכל לקבל מכם עדכון שכל האישורים שאנחנו מאשרים, כמו שאמר חבר הכנסת דב חנין, גם מקבלים התממשקות?

<משה אמסלם: זה כבר קורה.

<משה אמסלם: התחלנו לעבוד על התקנות האלו עוד בכנסת הקודמת.

<משה אמסלם: לא חיכינו.

איילת נחמיאס ורבין: כבר יש מרכז ארצי?

<הילה הדר: כן, יש מרכז ארצי.

<משה אמסלם: התחלנו ליישם את מה שאתם הולכים לאשר.

איתן כבל: זה ברור לי.

איתן כבל: לא זאת שאלתי.

<משה אמסלם: זה כבר קורה היום.

איתן כבל: אני מתכוון שאת כל המידע שנמצא באותו מרכז ארצי אפשר יהיה לקבל בזמן אמת ובטכנולוגיות המונחות לפנינו.

איתן כבל: זאת כוונתי.

איתן כבל: זה יכול להיות כמו שדב נכנס לגוגל maps, וזה יכול להיות אפליקציות אחרות.

איתן כבל: אני לא מקדם מכירות של אף גורם.

<משה אמסלם: לכל אותן אפליקציות יש את מקור המידע שיצרנו על-מנת לקחת ולשאוב.

<משה אמסלם: רמת הדיוק תשתפר עם הזמן, אבל הפלטפורמה כבר קיימת ועובדת ברכבת ישראל, בסיטיפס.

איילת נחמיאס ורבין: מידע יש, רכבת אין.

<משה אמסלם: רכבת קלה בירושלים יש.

<משה אמסלם: גם יש מידע.

איילת נחמיאס ורבין: צר עולמי כעולם נמלה.

<נעה צור: אמרתי שיש 350 אלף פניות בחודש למרכז.

<הילה הדר: אנחנו לא יודעים כמה יש באינטרנט.

איילת נחמיאס ורבין: אתם עושים מעקב כדי להבין כמה זמן לוקח לאנשים, ללקוחות?

איתן כבל: גם השאטלים שמופעלים בכל מיני מקומות לרכבת, כמו למשל בבני ברק?

<נעה צור: זאת תחבורה ציבורית שהיא מוסדרת.

איילת נחמיאס ורבין: מחזיקי הזיכיונות בכל מיני ערים עונים להגדרה של תחבורה ציבורית.

איילת נחמיאס ורבין: השאטלים, שזה במקרה חברה פרטית, זה גם סוג של תחבורה ציבורית.

איתן כבל: אם זה פרטי והוא לא מוסדר, אני גם לא מוכן לקחת אחריות על דבר שכזה.

<נעה צור: משהו שהוא פרטי ,הוא לא מוסדר והוא ללא תשלום לא נמצא.

איתן כבל: שיהיה ברור, אם יש שאטלים שמוסדרים, מנקודת המבט שלי זה אמור להיות חלק מהתבנית.

איילת נחמיאס ורבין: נכון.

<נעה צור: כל מה שיש לו רישיון שמשלב בין רכבת לאוטובוס.

<נעה צור: מרכז השירות הטלפוני שאתה מתקשר אליו נותן לך את התמונה המלאה.

איתן כבל: אל תיקחי אותי להסבר של עורכי דין.

איתן כבל: האם שאטלים שעושים היסעים מנקודה א' לנקודה ב' לרכבת - -?

<נעה צור: לא נמצאים.

איתן כבל: גם אם הם מוסדרים?

<נעה צור: אולי המילה "שאטל" לא נכונה.

<נעה צור: רכבת ישראל מפעילה שאטלים.

איתן כבל: אנחנו לא נקרא לזה שאטל, כדי שהמחוקק לא יתבלבל.

<נעה צור: כשהנוסע מתקשר למוקד השירות, המוקדנית נותנת לו מידע מנקודת המוצא לנקודת היעד.

<נעה צור: אם הוא צריך אוטובוס, רכבת ואחר כך אוטובוס, היא נותנת לו את כל המידע.

<נעה צור: אין הבדל בין אם זה רכבת קלה, רכבת מקומית.

יוסף ג'בארין: אני תוהה מה תמונת המצב בנוגע להנגשת המידע, הן במה שקשור למרכז המידע, הן במה שקשור לשפה הערבית.

<משה אמסלם: קיבלנו את ההערה.

<משה אמסלם: כמובן שכל ההנגשה של המידע תהיה גם בשפה הערבית.

<משה אמסלם: נציג הרכבת סיפר לנו שכבר היום אתר האינטרנט בשפה הערבית.

<משה אמסלם: היושב-ראש ביקש מאיתנו לוודא שבתחנות בישובים הערביים הכיתוב הוא בשפה הערבית.

<משה אמסלם: מורן העלתה את הנושא.

<משה אמסלם: יש התייחסות.

יוסף ג'בארין: אתם מרוצים?

יוסף ג'בארין: אני יודע שאתם עוקבים.

<מורן אביב: יש לנו מעקב.

<מורן אביב: מבחינת הרכבת אין הנגשה אחידה.

<מורן אביב: יש תחנות שהן כן מונגשות, יש תחנות שהן לא מונגשות.

<מורן אביב: מבחינת תחנות האוטובוס יש שילוט חדש ויפה בעברית בלבד, כולל בישובים ערביים, למרות שהתביעה שלנו שזה יהיה בכל הארץ.

<מורן אביב: הבנתי שמרכז המידע עומד לצאת.

<מורן אביב: החברים פה אמרו שהוא כבר יצא.

<מורן אביב: כשיש דובר ערבית שמבקש שירות בערבית, הוא נאלץ לחכות המון המון זמן בטלפון.

<מורן אביב: זו תמונת המצב מבחינתנו.

יוסף ג'בארין: איכות ההנגשה זה גם נושא חשוב.

יוסף ג'בארין: זה לא רק עצם ההנגשה, אלא שהשירות ניתן באותה איכות ובאותה תדירות.

יוסף ג'בארין: אנא מכם להקפיד על הנגשה מקצועית.

יוסף ג'בארין: אחת הבעיות שאני רואה בתחבורה הציבורית זה שיש תרגום מאוד בעייתי.

יוסף ג'בארין: יש לפעמים טעויות כתיב מבישות.

איתן כבל: אני אגיד לך, חבר הכנסת ג'בארין, איפה הבעיה.

איתן כבל: הבעיה היא שהמקור בעייתי.

איתן כבל: אתה מייצר טעות על טעות על טעות.

יוסף ג'בארין: דמיין שאתה רואה את המילה "חיפה" עם אל"ף בסוף.

יוסף ג'בארין: ככה זה בערבית לפעמים.

יוסף ג'בארין: נושא שהוא גם מאוד חשוב ורגיש - הוא לא צריך להיות רגיש – זה שלא יהיה תעתיק עברי.

יוסף ג'בארין: במקומות כמו באר שבע לא צריך לכתוב באר שבע באותיות ערביות, אלא את השם בערבית.

יוסף ג'בארין: חשוב שהעבודה הזאת תהיה עבודה מקצועית.

יוסף ג'בארין: אני לא מזלזל, אני רק אומר שאני רואה את הבעיות האלו.

יוסף ג'בארין: אני מסתייג מההערה שבישובים הערביים זה יופיע בערבית.

יוסף ג'בארין: זה צריך להיות בכל המקומות, לא רק בישובים הערביים, במיוחד במקומות מרכזיים שאזרחים ערבים משתמשים בשירותים האלה והם חלק מציבור הצרכנים.

איתן כבל: אני מצפה שעם חזרתנו למושב החורף תוציאו לנו דיווח, משה, על ענייני הרכבת, שנותן לנו סקירה קצרה של עמוד אחד, מקסימום עמוד וחצי - אם לא, זה יוחזר לשולח - שבו אתם מציגים בפנינו את ההתייחסות, מה שנקרא התייחסות העל לדברים שאנחנו אמרנו כאן.

איתן כבל: זה מהדברים שדב חנין אמר, פרי, איילת , ג'בארין ואנוכי, כל אחד במכלול השלם.

איתן כבל: מדובר בבהנגשה, נגישות, שפה, תרגום, כל אותם אלמנטים שעליהם אנחנו מדברים.

איילת נחמיאס ורבין: דיברו על הנגישות לשפות.

איילת נחמיאס ורבין: אני לא יודעת אם לפני שהגעתי דיברתם על נגישות של אנשים עם מוגבלויות לאינפורמציה.

<משה אמסלם: זה מוסדר במקום אחר.

איילת נחמיאס ורבין: אמנם לא הייתי אז בכנסת, אבל אני יודעת שחלק מהחברים שלי עבדו על זה מאוד מאוד קשה.

איילת נחמיאס ורבין: זה מונגש באופן מלא?

<הילה הדר: משרד התחבורה פועל, עושה ומחויב שהתחנות תהיינה מונגשות.

<הילה הדר: אם יש עניינים שלא, נציבות השוויון מיד מתריעה.

<הילה הדר: אנחנו עושים את המקסימום כדי לעמוד בכך.

<הילה הדר: יתירה מכך, גם הסעיף עצמו קובע לעניין הנגשה.

<הילה הדר: יש סעיף מיוחד, שאנחנו נגיע אליו היום, שמחיל את כל הוראות הנגישות.

<הילה הדר: 2) בפסקה (2), במקום "המפקח על התעבורה רשאי לדרוש מבעל רישיון להפעלת קו שירות לאוטובוס למסור לו פרטים נוספים על קו שירות שהוא מפעיל" יקראו "המפקח על התעבורה, באישור המנהל, רשאי לדרוש ממפעיל מסילת ברזל למסור לו פרטים נוספים על קו נסיעה שהוא מפעיל"; בסעיף קטן (ד) – ברישה, אחרי המילים "מפקח על התעבורה" יבוא "באישור מנהל"; במקום "בעלי רישיונות" יקראו "ממפעיל ;מסילת ברזל"; במקום "בעל רישיון " יקראו "מפעיל מסילת ברזל"; בסעיף קטן (ה), בפסקה (2) – במקום "קווי השירות" יקראו "קווי הנסיעה"; במקום "מכל בעלי הרישיונות" יקראו "מכל מפעיל מסילת ברזל"; כפי שציינתי קודם, סעיף 71ב מדבר על מרכז המידע.

<הילה הדר: אנחנו מתאימים את השינויים הנדרשים לעניין תדירות רכבת מקומית.

<הילה הדר: זאת הספציפיקציה הרלוונטית.

<הילה הדר: הכנסנו גם את עניין משך הנסיעה המתוכנן שפשוט היה חסר והוא מופיע ב-71ב.

<הילה הדר: אין פה איזה שהם שינויים דרמטיים.

<הילה הדר: התאמה, כמה שניתן היה, ל-71ב.

<איתי עצמון: אדוני היושב-ראש, יש לי שתי שאלות קצרות.

<איתי עצמון: השאלה הראשונה נוגעת לאחד מפרטי המידע שאמור לכלול מרכז המידע הארצי, פריט המידע הנוגע למועד המשוער להגעת רכבת לתחנה, ולעניין רכבת הנעה על מסילת ברזל ארצית – המועד המתוכנן להגעה לתחנה.

<איתי עצמון: אני אשמח לשמוע הסבר להבחנה בין רכבת מקומית לרכבת ארצית.

<איתי עצמון: מדוע לגבי אוטובוסים ורכבת מקומית מדובר על מועד משוער, ולגבי רכבת ארצית מדובר על מועד מתוכנן?

<משה אמסלם: ההבדל הוא פשוט.

<משה אמסלם: לרכבת כבדה, לרכבת ארצית יש לוח זמנים מתוכנן לכל מסלול הנסיעה, ואילו רכבת קלה ואוטובוסים עובדים לפי תדירויות - כל 6 דקות, כל 10 דקות.

<משה אמסלם: זה משוער.

<משה אמסלם: אתה מקבל את המידע המשוער לזמן ההגעה.

יעקב פרי: הרכבת הארצית יותר מדויקת.

איתן כבל: אמורה.

<משה אמסלם: זה כלי התחבורה היחיד שיש לו - -

איתן כבל: לכן אתה יכול לתבוע אותם.

<משה אמסלם: החשיפה היא יותר גדולה.

<נעה צור: הרכבת הקלה נמדדת על תחנת המוצא שלה.

<נעה צור: תחנת המוצא זה לו"ז מתוכנן.

<נעה צור: ההגעה לתחנות האחרונות זה משוער, כי אל"ף, יש תדירות מאוד גבוהה, ובי"ת, היא תלויה ברמזורים.

איתן כבל: דרך אגב, איך זה בעולם לגבי אוטובוסים?

איתן כבל: זה אותו דבר?

<משה אמסלם: אני מניח שזה דומה.

<משה אמסלם: אני יותר מבין ברכבות.

<נעה צור: באוטובוסים יותר קשה לצפות את זמן ההגעה בגלל התנועה והפקקים.

איתן כבל: אני מודה לכם על המידע שלא היה בידי.

איתן כבל: סתם שאלתי שאלה עניינית.

איילת נחמיאס ורבין: אני חושבת שזאת שאלה טובה, כי כל אחד מאיתנו שבילה אי פעם בבירה אירופית, שאני לא חושבת שהיא עמוסה פחות בתנועה מכל מטרופולין ישראלי, מוצא שהדיוק במידע שנמסר לגבי - -

<משה אמסלם: ברכבות קלות.

איילת נחמיאס ורבין: אני מדברת על אוטובוסים, לא על רכבת קלה.

איתן כבל: צודק חבר הכנסת פרי שהנת"צים פה בישראל הם במידה רבה רק המלצה.

איילת נחמיאס ורבין: זה חלק מהעניין.

איתן כבל: זה גם עניין של מספר הקווים.

איתן כבל: ככל שמספר האוטובוסים על קו מסוים גדול יותר, הסיכויים, למרות כל הבעיות לאורך הדרך, שתקבל זמינות יותר טובה הוא באופן טבעי יותר גבוה.

איתן כבל: זה כבר דיון אחר.

איתן כבל: אנחנו לא נעסוק בו בשלב הזה.

איתן כבל: על זה ניתן לדב חנין לדון בוועדת המשנה שלו.

<איתי עצמון: אני מבקש לשאול לגבי ההוראה שקבועה בסעיף 71ב(ג)(1) בנוסח המשולב, שמתחילה ב"מפעיל מסילת ברזל ימסור למפקח על התעבורה לצורך הפעלת מרכז המידע הארצי ולאחר אישור המנהל, נתונים מלאים ומעודכנים".

<איתי עצמון: השאלה שלי לגבי הישימות של ההוראה הזאת, בפרט כאשר מדובר על מידע שאמור להתעדכן, לפי מה שאני מבין, און ליין, כולל גם שינויים שקורים מרגע לרגע.

<איתי עצמון: אם לגבי כל נתון וכל נתון המפעיל יידרש לקבל את אישור המנהל, איך בעצם המערכת תתעדכן?

<הילה הדר: המידע אמור להיות בידי המנהל.

<הילה הדר: העניינים הקיצונים, החריגים וכו' מגיעים למנהל.

<הילה הדר: זאת דרך המלך.

<משה אמסלם: לגבי סוגי המידע, הכל רשום, אנחנו מאשרים, עובדים במשותף.

<משה אמסלם: זה מה שהוא צריך לקבל.

<משה אמסלם: אם יש נושא חדש שהוא רוצה להכניס, זה נהיה שוטף.

<משה אמסלם: לגבי כל מה שכתוב פה אתה מקבל אישור בשביל להעביר את זה לשוטף.

<משה אמסלם: זה רץ.

<משה אמסלם: הוא לא צריך כל יום להגיד: "שמע, אני יכול לקבל".

<משה אמסלם: אלה דברים שרצים שוטף.

<משה אמסלם: אם יש מידע חדש שהוא רוצה, זה צריך לעבוד בצורה מסודרת.

<נעה צור: אני אגיד רגע על מה שאתה שואל לגבי המקרים הקיצוניים, שזה משהו שהייתה דרישה בתקנות.

<נעה צור: אם המפעיל יודע שיש איזו שהיא תאונה או שבעקבות השלג הוא הפסיק להפעיל איזה קו, שזה משהו שהוא s.o.s, הוא מחויב להודיע למנהל, הוא מחויב גם להודיע למרכז השירות.

<נעה צור: אנחנו הסדרנו באיזה שהוא נוהל איך הוא מודיע.

<נעה צור: המנהל מורה למפעיל מסילת ברזל שבמקרה כזה הוא מיידע מידית את מרכז השירות.

<נעה צור: הנושא מוסדר בנוהל פנימי של המנהל.

איתן כבל: כל העניין הוא שלא נייצר מצב שהמקרים החריגים יהפכו להיות המהות.

איתן כבל: הרבה פעמים אנחנו מתבלבלים.

איתן כבל: כשמדברים פה על מקרים חריגים, אלה המקרים החריגים באמת.

איתן כבל: לא עלינו יש תאונת דרכים, יש שלג, יש יידוי אבנים על הרכבת הקלה בירושלים.

<איתי עצמון: מכיוון שאנחנו מטילים פה חובה נורמטיבית על המפעיל למסור למפקח על התעבורה לצורך הפעלת מרכז המידע ולאחר אישור המנהל, נתונים מלאים מעודכנים, ואני מפנה לאחד מפרטי המידע בסעיף קטן (ב)(3): "כל שינוי שמתוכנן מראש בנתונים", השאלה שלי נוגעת להבנת הישימות של ההוראה הזאת.

<איתי עצמון: ישנם אירועים חריגים, כפי שציינת, אבל יש גם אירועים שקורים כל שבוע.

<איתי עצמון: השאלה איך זה עובד.

<הילה הדר: אנחנו צריכים לייצר איזה שהוא תהליך שהוא מאוזן, מצד אחד, ומצד שני ייתן מענה אמיתי.

<הילה הדר: פקודת התעבורה, מי שבעצם אמון עליה זה המפקח על התעבורה.

<הילה הדר: פקודת מסילת הברזל, מי שמנחה באמצעותה הוא המנהל.

<הילה הדר: אנחנו חייבים לייצר גם את הממשק הרגולטורי.

<הילה הדר: מה שהסברתי קודם זה שכשמדובר במקרים קיצוניים, דווקא בהם יש חשיבות מרכזית והמפעיל מיודע שהוא אמור להעביר את המידע למנהל כיוון שמדובר לפעמים בסגירה של קו, בהפרעה של קו.

<הילה הדר: דווקא אישור המנהל נחוץ במקרים האלה.

<הילה הדר: זה לא שהוא מייצר איזה שהוא חסם להעברת מידע למרכז.

<זמר בלונדהיים: אני דווקא הייתי מצטרף להערה של מר עצמון.

<זמר בלונדהיים: הנוסח המקורי של הסעיף בפקודת התעבורה הוא שבעל רישיון להפעלת קו שירות באוטובוס ימסור למפקח על התעבורה.

<זמר בלונדהיים: אין פה אלמנט של אישור.

<זמר בלונדהיים: זה צריך להיות דבר שגור ומהיר בנהלים הפנימיים של משרד התחבורה.

<זמר בלונדהיים: הוא בוודאי יכול להגיד להם שאם הם עושים איזה שהוא שינוי דרמטי, שיעדכנו אותו לפני, אבל בהליך הרגיל של הדברים לא צריך שם הליך של אישור.

<זמר בלונדהיים: אפשר להגיד שזה יהיה עם עותק למנהל, ואז אם אתה רואה משהו בעייתי אתה מפעיל את סמכויותיך.

יעקב פרי: אתה רוצה לעשות את זה יותר עניין שבשגרה.

<זמר בלונדהיים: ימסור עותק למנהל.

<זמר בלונדהיים: אם המנהל ירצה להתערב כשהוא מקבל משהו שלא מוצא חן בעיניו, הוא יתערב.

<שמעון מויאל: יש תשובה למה שהעליתם, עו"ד עצמון ועו"ד זמר.

<שמעון מויאל: בסוף הסעיף כתוב שיש חובה על מפעיל מסילת ברזל.

<שמעון מויאל: "ידאג לעדכן באופן שוטף את הנתונים שמסר לפי פסקה זו".

<שמעון מויאל: מבחינה משפטית יש חובה על המפעיל.

<שמעון מויאל: הנושא הזה כבר קיבל תשובה.

<זמר בלונדהיים: זה יותר מורכב.

<זמר בלונדהיים: לא ברור היחס בין החובה לעדכן לבין האישור.

<שמעון מויאל: החובה היא על המפעיל.

<שמעון מויאל: זה דבר ראשון.

<שמעון מויאל: דבר שני, בואו נבין את הרקע.

<שמעון מויאל: במקרה חריג ונדיר שיש איזו שהיא הפסקת תנועה על מסילת ארצית, שזה משהו יותר בהיבטי קטסטרופה כמו תאונה, שלג או משהו באמת חריג - - לא לשכוח שיש גם אינטרס מסחרי של המפעיל עצמו לעדכן את מרכז המידע בהקדם.

<שמעון מויאל: הוא לא רוצה שהתחנות שלו יוצפו בהמוני נוסעים.

איתן כבל: חברים, זה לא קידם אותנו.

איתן כבל: אני הבנתי למה האדונים הנכבדים התכוונו.

איתן כבל: יש מערכת שלמה, מערכת שיודעת לדחוף כל הזמן מידע.

איתן כבל: היא נותנת את המידע השוטף שיודע להגיד מאיפה יוצא, איך יוצא, מתי יוצא, למה יוצא.

איתן כבל: כל אחד בשפה הנתונה לו.

איתן כבל: יש עכשיו מקרי קיצון שקורים - אני מקווה כמה שפחות – אם זה שביתה, תאונה, אירוע ביטחוני כזה או אחר.

איתן כבל: יש בתווך אירועים חוזרים ונשנים, כמו תקלה ברמזורים, זריקת אבנים בקו, שזה לא פעם בכמה זמן וגם לא הזרימה השוטפת.

איתן כבל: יש אירועים שהם אירועי ביניים, דהיינו שהמידע הוא כמעט שבועי, הוא לא יומי.

איתן כבל: צריך למצוא לו אכסניה.

איתן כבל: צריך למצוא את האופן שבו אתה מעביר את זה, כי זה לא בדיוק באמירה השוטפת וגם לא באמירת קיצון.

איתן כבל: תמצא את הנקודה שאתה יודע להנגיש מבלי שאתה משנה את כל התמונה.

<איתי עצמון: חידדת בדיוק את הנקודה.

<משה אמסלם: אני רוצה להציע שמפעיל מסילת ברזל ימסור למפקח ולמנהל לצורך הפעלת - - זה משהו טכני.

איתן כבל: ברור.

איתן כבל: אחר כך נתלים באילנות טכניים.

איתן כבל: אני אומר את זה, כי מה שאנחנו יודעים לראות או לצפות עדיף שנסיים כבר עכשיו.

<משה אמסלם: חשוב שזה יועבר למרכז מידע, לא למנהל - -

איתן כבל: העניין ברור.

<זמר בלונדהיים: בנוסח המקורי של הסעיף הקודם לא היה רק המועד המתוכנן להגעה לתחנה, היה גם המועד המתוכנן לעזיבה.

<משה אמסלם: בלוחות הזמנים של הרכבת מופיע מועד אחד.

<משה אמסלם: רק בשביל תחנה אחת חבל לעשות שינויים.

<משה אמסלם: חוץ מתחנת תל אביב, בכל התחנות בארץ מופיע מועד אחד.

איילת נחמיאס ורבין: למרות שבעולם יש גם את ההגעה וגם את העזיבה.

<משה אמסלם: יש תחנות שיש שם זמן המתנה גדול.

<משה אמסלם: אנחנו מדינה קטנה.

איתן כבל: אמרי את התיקון לפרוטוקול.

<הילה הדר: כפי שציין משה?

איתן כבל: נכון.

<הילה הדר: מפעיל מסילת ברזל ארצית ימסור למפקח על התעבורה ולמנהל לצורך הפעלת מרכז המידע הארצי, נתונים מלאים ומעודכנים על כל קו נסיעה שהוא מפעיל, שם התחנות - -

<איתי עצמון: אנחנו מצביעים על פסקה (1), שהיא החלת סעיף 71ב לפקודת התעבורה.

איתן כבל: מי בעד, ירים את ידו?

איתן כבל: בעד – פה אחד

איתן כבל: נמנעים –אין

<הילה הדר: (2) בסעיף 71ג לפקודת התעבורה – (א) בכותרת השוליים, במקום הסיפה החל במילים "אוטובוס" יקראו "במסילת ברזל"; (ב) בסעיף קטן (א) - (1) במקום פסקה (1) יקראו "מפעיל מסילת ברזל יציב בכל תחנה - - אנחנו מבקשים כאן להחליף את המילים "ברציף או באולם נוסעים" במילים "כפי שיורה המנהל", כי מצאנו שבכל מקום יש רציף.

איילת נחמיאס ורבין: יש מקומות שאין את זה ואין את זה.

<הילה הדר: אי אפשר לייצר ייחודיות לכל התחנות, לכן המנהל יורה על המקומות.

<איתי עצמון: אם תוכלי רק לחזור על התיקון איך שהוא ייקבע בתקנות.

<הילה הדר: מפעיל מסילת ברזל יציב בכל תחנה, כפי שיורה המנהל, במקום מואר, שילוט שאינו אלקטרוני אשר יכיל תרשים המפרט את מהלך הקווים המעניקים שירות בתחנה, שבו יוצגו זמני מתן השירות בקווים האמורים, ולעניין רכבת מקומית גם תדירות הקו, וכן דרכי ההתקשרות עמו ועם מרכז המידע הארצי.

<איתי עצמון: אני מבקש להעיר לגבי התוספת שכרגע הוספת.

<איתי עצמון: מה הם השיקולים של המנהל במתן הוראותיו להצבת השילוט?

<איתי עצמון: ברגע שקובעים שיציב בכל תחנה כפי שיורה המנהל, האם מדובר על איזה שהם סטנדרטים כלליים, האם מדובר על הוראות פרטניות לכל מפעיל?

איילת נחמיאס ורבין: אם הבנתי נכון, אתם מבטלים את המילים "ברציף או באולם הנוסעים"?

<הילה הדר: כן.

יעקב פרי: הם לא מבטלים את הרציף, הם אומרים שיש תחנות עם רציף , בלי רציף.

<הילה הדר: יש מקומות שיש בהם תחנות גדולות, ואז - -

<משה אמסלם: לא לקבוע סטנדרטים למקרים - -

<זמר בלונדהיים: הייתי מציע, גם כדי שלא יצטרכו שהחובה תהיה, להשאיר את ההוראה הכללית ולתת לך סמכות בסוף לתת איזו שהיא הוראה פרטנית אם צריך.

<איתי עצמון: יש סמכות למנהל לקבוע צורה, מידות, אפיונים נוספים של מפה ושילוט.

<איתי עצמון: אני מפנה אתכם לסעיף קטן (ד) בסעיף 71ג.

<הילה הדר: זה משהו אחר.

איילת נחמיאס ורבין: תוסיפו את המילה "מיקום".

<משה אמסלם: אני מציע להשאיר את זה כך שיקבע שלטים בכל תחנה.

<משה אמסלם: יש תחנות שהן בנויות ככה, יש תחנות עם שני רציפים.

<משה אמסלם: בסוף צריך להיות שילוט.

איתן כבל: בדיוק.

איתן כבל: אמרת את הסוף.

איתן כבל: מה עכשיו אנחנו מספרים לעצמנו סיפורים?

איתן כבל: אנחנו יושבים פה שעה כדי שאני לא אבוא ואגיד: "מה אתה רוצה, זה נמצא פה מאחורי העץ, הנה יש שלט".

איתן כבל: אנחנו לא רוצים להקים לכל תחנה ועד בדיקה.

איתן כבל: אנחנו יודעים שזה צריך להיות במקום בולט, נגיש, לא מוסתר.

איתן כבל: זה פשוט מאוד.

<הילה הדר: אני רוצה להוסיף בהקשר למה שאמרת.

<הילה הדר: הסעיף עצמו לא יוצר הבחנה בתחנת האוטובוס בין המבואה, סופה או היציאה ממנה, אלא פשוט אומר שיציב שילוט בתחנה.

איתן כבל: זה טוב לא לומר במבואה, פה או שם כי אתה כובל את עצמך, אבל מצד שני כשאתה נותן לזה חופש פעולה מוחלט אתה נתון לגחמות של אנשים.

איתן כבל: אני לא רוצה להיות נתון לגחמות.

איתן כבל: כולנו מכירים את אלה שאומרים: "מי בנה את זה, מי עשה את זה, איך יכול להיות".

איתן כבל: אני לא רוצה להיות במקום של "איך יכול להיות".

איתן כבל: אני רוצה שיהיה במקום בולט.

איתן כבל: זזה פשוט משפט וחצי.

איתן כבל: אם הכניסה זה המקום הבולט ביותר והנגיש ביותר, זה יהיה בכניסה.

איתן כבל: אם אחרי הסיבוב או אחרי העיקול זה המקום הנגיש, לא צריך להגיד את זה.

איתן כבל: נגיש זה הדבר שצריך להיות.

<הילה הדר: להוסיף במקום בולט ומואר?

איתן כבל: מקום בולט, מואר ונגיש.

איתן כבל: זה יכול להיות מקום בולט ומואר בשירותים.

<איתי עצמון: ברגע שמדובר בבולט ומואר זה מספיק.

<איתי עצמון: לגבי אנשים עם מוגבלויות יש סעיף נפרד, חקיקה נפרדת.

<איתי חיים: רק שאלה קטנה לגבי השילוט הדיגיטלי.

<איתי חיים: למה אין התחייבות לשירות הדיגיטלי?

<איתי עצמון: זה לא הסעיף הנכון.

<איתי עצמון: הנוסח של הסעיף יישאר כפי שהוא.

<איתי עצמון: האם אנחנו נוסיף אחרי המילים "במקום מואר" את המילה "ובולט"?

<משה אמסלם: במקום המילים "באולם או ברציף".

<הילה הדר: בדיוק.

<הילה הדר: אני אקריא.

<הילה הדר: מפעיל מסילת ברזל יציב בכל תחנה, במקום בולט ומואר, שילוט שאינו אלקטרוני אשר יכיל תרשים.

<איתי עצמון: אני לא בטוח, אגב, שצריך להגיד שילוט שאינו אלקטרוני.

<איתי עצמון: פקודת התעבורה נוקטת במונח "שילוט ושילוט אלקטרוני".

<איתי עצמון: אלה עניינים של נוסח.

<איתי עצמון: לא תהיה מפה ושילוט, יהיה פשוט תרשים?

<הילה הדר: כן.

<שמעון מויאל: הכוונה לאיזה שהוא פתרון משולב.

<שמעון מויאל: יראו את תנועת הרכבות מאותה תחנה ספציפית, כשלצד אותה תנועה ותחנות הביניים גם יראו את הזמנים.

<שמעון מויאל: יהיה בעצם שלט אחד.

<הילה הדר: 2) בפסקה (2) – בכל מקום, במקום "מפה" יבוא "תרשים";

איתן כבל: לגבי המפות.

איתן כבל: אי אפשר שזה יהיה רק למי שסיים קורס קצינים בהצטיינות.

<נעה צור: התרשים הוא לא גיאוגרפי.

איתן כבל: אל תתחילי לתת פרשנויות לעניין.

איתן כבל: לפעמים כשאתה מגיע אתה רואה את המפה ואומר: "איפה אני, לאיפה אני צריך להגיע".

איתן כבל: לפעמים אתה מעדיף להישאר בתחנה כי אתה לא יודע לאן תגיע.

יעקב פרי: בסוף אתה שואל.

איתן כבל: צריך שזה יהיה פשוט.

איתן כבל: תנסו לחשוב על ההורים שלכם, על האחים הקטנים שלכם.

איתן כבל: אנחנו כל הזמן חושבים על זה במושגים שכולם - - תחשבו על האיש המבוגר, הילד, הילדה , אלה שלא בדיוק מתמצאים בעניין.

איתן כבל: השילוט הוא לא למיטיבי לכת.

<.משה אמסלם: אנחנו לא ממציאים כלום.

<.משה אמסלם: למדנו אותו באירופה.

<.משה אמסלם: זה הולך להיות שילוט שהוא מיטיב.

<הילה הדר: אחרי "בתחנה" יקראו "במסילת ברזל מקומית"; בכל מקום, במקום "בעל הרישיון" יקראו "בעל היתר להפעלת מסילת ברזל מקומי"; במקום "המפקח על התעבורה" יבוא "המנהל".

<איתי עצמון: מה לגבי סעיף קטן (ב), סעיף קטן (ג)?

<הילה הדר: פשוט בגלל שהחלפתי את המילה "מפה" במילה "תרשים".

<הילה הדר: יש עוד כמה תרשימים, לא רק בפסקה (1).

<הילה הדר: בפסקה (2) יש הרבה מפות.

<הילה הדר: בכל מקום בפסקה (2) יבוא תרשים.

<איתי עצמון: אני לא בטוח שקראת את כל התיקונים.

<הילה הדר: אני אקריא שוב.

<הילה הדר: (א) בכל מקום, במקום "מפה" יבוא "תרשים"; (ב) אחרי "בתחנה" יקראו "במסילת ברזל מקומית"; (ג) בכל מקום, במקום "בעל הרישיון" יקראו "בעל היתר להפעלת מסילת ברזל מקומית"; ד) במקום "המפקח על התעבורה" יבוא "המנהל";

<איתי עצמון: מה לגבי סעיף קטן (ב) וסעיף קטן (ג) לאותם סעיפים?

<הילה הדר: אנחנו ממשיכים.

<הילה הדר: (ג) בסעיף קטן (ב), במקום "בעל רישיון להפעלת קו שירות לאוטובוס" יקראו "מפעיל מסילת ברזל".

<הילה הדר: ד) סעיף קטן (ג) לא ייקרא; (ה) בסעיף קטן (ד), במקום "המפקח על התעבורה" יקראו "המנהל", ובמקום "מפה" יבוא "תרשים";

איתן כבל: על מה אנחנו מצביעים?

<איתי עצמון: הוועדה מאשרת את פסקה (2), שעניינה החלת סעיף 71ג לפקודת התעבורה, עם השינויים כפי שהוקראו והוחלט עליהם.

איתן כבל: מי בעד?

איתן כבל: בעד – פה אחד

איתן כבל: נמנעים –אין

<הילה הדר: (3) בסעיף 71ד לפקודת התעבורה – בכותרת השוליים, במקום "אוטובוס" יקראו "במסילת ברזל"; במקום סעיף קטן (א) יקראו: "(א) מפעיל מסילת ברזל יציב שילוט אלקטרוני בתחנה במסילת ברזל שבו יוצג מידע מעודכן כאמור בתקנה 2(1)(ב) (2) ו(3) לעניין תחולת פסקה (2) לתקנות מסילות הברזל (מסירת מידע על שירות הסעה ברכבת במרכז המידע הארצי לתחבורה ציבורית), התשע"ה-2015 ( להלן – תקנות מסילות הברזל), ולעניין תחנה במסילת ברזל מקומית, יציב המשרד, בתחומי הרשות המקומית בה נמצאת התחנה האמורה, שילוט כאמור; סעיפים קטנים (ב) ו-(ג) לא ייקראו; בסעיף קטן (ד) - במקום "המפקח על התעבורה" יקראו "המנהל לעניין מסילת ברזל ארצית, ולעניין מסילת ברזל מקומית – המנהל בהסכמת הרשות המקומית; המילים "בהסכמת רשות תמרור מקומית" לא ייקראו; סעיף קטן (ה) לא ייקרא; במקום סעיף קטן (ו) יקראו "המנהל יקבע את צורתו, מידותיו ואפיונים נוספים של השילוט האלקטרוני, בתיאום עם תכנית שתופץ מעת לעת על ידי המפקח על התעבורה ויפרסם הודעה על כך ברשומות ובאתר האינטרנט של המשרד; סעיף 71ד לפקודת התעבורה מדבר על החלפת השילוט או הצבת שילוט אלקטרוני בתחנות אוטובוס.

<הילה הדר: בתחנות הרכבת כבר מראשית הצבתן יש שילוט אלקטרוני לצד אותו שילוט סטטי שעסקנו בו בסעיף 71ג.

<הילה הדר: אנחנו מייצרים כאן התאמות.

<הילה הדר: ההתאמות שביקשנו לעניין התחולה של פסקאות (2) ו-(3) - -

<איתי עצמון: סליחה שאני עוצר אותך, אבל האם תוכלי לומר את המהות?

<איתי עצמון: מה הם פרטי המידע שיהיו בשילוט?

<הילה הדר: הם קבועים בסעיף 71ב.

<הילה הדר: הוא נוגע למשך הנסיעה המשוער בין תחנה לתחנה, המועד המשוער להגעת אוטובוס לתחנה וכל שינוי שלא תוכנן מראש בנתונים האמורים.

איתן כבל: זה כמו תצרף.

איתן כבל: אישרנו כבר את החובות של מה יופיע, את הכלים שבהם אנחנו עושים את השימוש.

איתן כבל: יש את האכסניה הסטטית שאנחנו מכירים, ויש את האכסניה האלקטרונית שכל הזמן מתעדכנת בזמן אמת.

<משה אמסלם: כולל תכנון.

<הילה הדר: אנחנו רק מבקשים לציין שלעניין הרכבת הנתון הזה של משך הזמן, כפי שקבוע כאן, אינו מופיע בשילוט.

<הילה הדר: - -

<איתי עצמון: משך הזמן בין תחנה לתחנה?

<הילה הדר: משך הנסיעה המשוער בין תחנה לתחנה.

<איתי עצמון: למה?

<משה אמסלם: רכבת זה לא אוטובוס.

<משה אמסלם: מה שאתה מקבל ברכבת זה את הזמן שהרכבת צריכה להגיע לתחנה שלך, את הזמן האמיתי אם יש לה איחור.

<משה אמסלם: אם אין איחור, אין לך שום דבר.

<משה אמסלם: אתה מקבל את שתי הרכבות הבאות, את הרכבת הראשונה שתבוא ואת זאת שאחריה באותו רציף.

<איתי עצמון: לגבי מסילת ברזל ארצית אין צורך לדעת מה משך הנסיעה המשוער או המתוכנן בין תחנה לתחנה?

<משה אמסלם: מאיפה?

<משה אמסלם: יש 2500 אפשרויות לאיפה אתה רוצה לנסוע.

<משה אמסלם: מה שמופיע זה שני הנתונים.

איתן כבל: אם אני יוצא מתחנת הרכבת בראש העין כדי להגיע לתחנת הרכבת בעזריאלי, לא ייאמר לי - - ?

<משה אמסלם: יש לך כלים, לא בשילוט האלקטרוני.

<משה אמסלם: בוודאי שיש לך כלים.

<משה אמסלם: כשאתה הולך לאותו לוח זמנים סטטי אתה רואה את הזמן המתוכנן.

איתן כבל: בן אדם עומד מול השילוט האלקטרוני ורואה מועד יציאה מתחנת ראש העין ליעד מסוים.

איתן כבל: זה כמו שאתה מגיע לשדה תעופה.

<משה אמסלם: בשדה תעופה יש לך שני יעדים, איפה אתה ולאיפה אתה נוסע.

<משה אמסלם: אם יש לך טיסת המשך, הוא לא רושם לך.

<משה אמסלם: מבחינת הרכבת זה הכל עם המשכים.

<משה אמסלם: יש 2500 אפשרויות.

<משה אמסלם: בשביל זה יש את השילוט הסטטי, ששם יש לך את תחנת המוצא.

איתן כבל: אני רוצה לאתגר.

איתן כבל: זה תמיד צריך להיות לתחנה הבאה.

איתן כבל: כשאני יוצא מראש העין אני יודע כמה ייקח לי מהתחנה הזאת עד התחנה הבאה.

יעקב פרי: זה לא טוב.

<משה אמסלם: יש תחנות שמהן אתה יכול לנסוע לכל מיני מקומות.

<משה אמסלם: אתה יכול לנסוע מתל אביב לבאר שבע, ללוד, לשדה תעופה.

<משה אמסלם: מה שאתה מבקש לא קיים באלקטרוני.

<משה אמסלם: יש לך את הנתון הזה במקום הבולט והמואר שקבענו קודם.

איתן כבל: אומר היועץ המשפטי שבאוטובוסים זה כן קיים.

<איתי עצמון: לפי החוק.

<משה אמסלם: אני לא מכיר אוטובוסים.

<איתי עצמון: אני יודע מה שקובע החוק.

<איתי עצמון: את המציאות בשטח אתם מכירים.

<איתי עצמון: בפקודת התעבורה כתוב שבשילוט האלקטרוני יוצג מידע מעודכן כאמור בסעיף 71ב(ב) (1)-(3).

<איתי עצמון: פסקה (1) מדברת על משך הנסיעה המשוער בין תחנה לתחנה.

<איתי עצמון: השאלה מה הנפקות להבדלים האלה בין אוטובוס לרכבת.

<משה אמסלם: לא יודע לגבי אוטובוס.

<משה אמסלם: לגבי רכבת זה לא יכול להיות.

איתן כבל: משה, בוא נעשה סדר.

איתן כבל: יכול להיות שאתה צודק.

איתן כבל: אתגרנו אותך פה בנושא חדש.

איתן כבל: מה העניין?

איתן כבל: אני מקשיב לאינטונציה.

איתן כבל: אתה הולך על התפר של העניין.

איתן כבל: אני מציע לך לתת לנו תשובה אחרי בדיקה.

איתן כבל: למה אני מכוון?

איתן כבל: אם צריך, נוסיף אחר כך את התיקון.

איתן כבל: מה אומר משה?

איתן כבל: אתה פה מאתגר אותו.

איתן כבל: אני לא רוצה להכניס משהו בתקנה שאולי אין יכולת להפעיל ועשינו אות מתה.

איתן כבל: אם יסתבר שאתה צודק - -

<איתי עצמון: אני שואל.

איתן כבל: זה שאתה שואל זה לא כדי שיהיה לך ידע אישי.

איתן כבל: אני לא רוצה לייצר מציאות שאיננה קיימת בשטח.

איתן כבל: כשאני יוצא מתחנת ראש העין כדי לנסוע לעזריאלי אני רוצה לדעת את הדבר הכי פשוט שבעולם.

איתן כבל: למה אני צריך ללכת מלוח ללוח?

איתן כבל: זה כל העניין.

איתן כבל: משה, תחשוב על עצמך.

איתן כבל: כולם נשפכים מתחנה לתחנה.

יעקב פרי: בתחנות הרכבת התחתית בכל העולם אתה לוחץ על התחנה שאתה רוצה להגיע אליה.

יעקב פרי: הוא אומר לך: סע בקו האדום, רד בתחנה הזאת, תעבור לקו הכחול.

<שמעון מויאל: אני אתחבר לדוגמה של אדוני שממתין בתחנת ראש העין.

<שמעון מויאל: יחד עם אדוני ממתינים עוד נוסעים.

<שמעון מויאל: זה לא שירות הסעה פרטי.

<שמעון מויאל: אדוני רוצה להגיע לתחנת עזריאלי.

<שמעון מויאל: יש אנשים שרוצים לנסוע ליעדים אחרים באותה רכבת שאדוני רוצה לעלות עליה.

<שמעון מויאל: על מנת לא לסבך את הנוסעים באין ספור מטריצות אפשריות של יציאה מתחנת ראש העין, כי מראש העין אתה יכול להגיע לכל מקום ברשת מסילות הברזל - - זה לא מטרו, זאת מערכת בין עירונית.

<שמעון מויאל: מה שחשוב לאדם שממתין ברציף הקונקרטי זה לדעת באיזו שעה נכנסת הרכבת לרציף.

<שמעון מויאל: אם, חלילה, היא התעכבה, לדעת שהזמן יתעדכן.

<שמעון מויאל: שכל אחד בתחנה ידע את התחנה שלו לפני שהרכבת הגיעה לתחנת ראש העין.

איתן כבל: אני אומר לאדוני, מבלי להתייחס לעניין כמות המטריצות, שאני כולה רוצה להגיע לעזריאלי.

איתן כבל: אח שלי, מה אתה שולח אותי לאשקלון?

איתן כבל: שההוא מאשקלון יחפש את אשקלון.

יעקב פרי: עם תשובה כזאת אני לוקח מונית מהבית.

איתן כבל: למה עשו waze?

איתן כבל: זמן הפך להיות משאב.

איתן כבל: אני רוצה לדעת אם כדאי לי לנסוע באוטובוס, אם כדאי לי לנסוע ברכבת, לקחת מונית או להיכנס לאוטו שלי ולנסוע.

איתן כבל: זה הסיפור.

איתן כבל: אני עושה את החשבון אם כדאי להוציא את הרכב מהחניון, אם כדאי לקחת מונית או קו פנימי.

איתן כבל: למה אני אומר את זה?

איתן כבל: אל יקל הדבר בעיניך לגבי השאלה שלי.

איתן כבל: אתה יכול לומר לי: "אין לי תשובה, אנחנו נבדוק את זה".

איתן כבל: אנחנו נאשר את מה שיש.

איתן כבל: אני לא רוצה לעכב את כל התהליך הזה בגלל השאלה שהיא שאלה מקצועית.

<איתי עצמון: אני רק רוצה להשלים את מה שאמר כרגע היושב-ראש.

<איתי עצמון: אם אני מבין נכון, השאלה היא אם בשילוט האלקטרוני ייכלל המידע של משך הנסיעה המשוער בין תחנה לתחנה.

<איתי עצמון: בשילוט הסטטי הוא כן נכלל.

<איתי עצמון: אם יש לכם כבר את המידע הזה, מדוע לא להכניס אותו לשירות האלקטרוני?

<שמעון מויאל: כי זה המון יעדים.

<שמעון מויאל: כמה יעדים אתה רוצה להכניס?

<שמעון מויאל: מה גודל השלט?

<שמעון מויאל: אתה רוצה שהשלט הדיגיטלי יהיה בגודל של 2.5 מטרים?

<שמעון מויאל: זה גם לא ייכנס.

<איתי עצמון: מה ההבדל בין זה לבין אוטובוס?

<שמעון מויאל: אני נותן את זה בצד.

<שמעון מויאל: בדיגיטלי אני רוצה לתת לך את התשובה שהכי מעניינת אותך על הרציף, שזה מתי מגיעה הרכבת, לאן היא נוסעת ותחנות הביניים.

<שמעון מויאל: זה מה שחשוב.

איתן כבל: אנחנו נאשר את מה שביקשתם.

איתן כבל: אני מבקש שבכל זאת - -

<משה אמסלם: אני אתן לך תשובה מקצועית.

איתן כבל: נראה לי שכבר הגענו למאדים.

<משה אמסלם: אדוני היושב-ראש, אני גם אעשה בדיקה בעולם אם זה קיים ברכבת כבדה.

<משה אמסלם: אני יודע שלא, אבל אני אעשה בנצ'מרק.

איתן כבל: אני רוצה שתוסיפו את זה כסעיף נוסף בדיווח שתתנו.

<איתי עצמון: יש לי עוד שאלה אחת ביחס לסעיף קטן (ה).

<איתי עצמון: מה שאתם מציעים לקבוע כאן זה שהמנהל יקבע את צורתו, מידותיו ואפיונים נוספים של השילוט האלקטרוני, בתיאום עם תכנית שתופץ מעת לעת על ידי המפקח על התעבורה.

<איתי עצמון: את זה, אני מוכרח לומר, שלא כל כך הבנתי.

<איתי עצמון: יש היום מנגנון לגבי שילוט אלקטרוני שקבוע בפקודת התעבורה.

<איתי עצמון: זה מנגנון אחר שקשור בתכנית שמתפרסמת כל שנה וקובעת סדרי עדיפויות להצבת שילוט אלקטרוני.

<איתי עצמון: לאיזו תכנית אתם מכוונים כאן?

<משה אמסלם: לפרוגרמה.

<משה אמסלם: לכל שלט יש כמה אלמנטים שמחויבים להיות על פי אותה פרוגרמה - הצבע של האותיות בשביל הנגישות, הגודל.

<איתי עצמון: זה הצורה, המידות, האפיונים.

<משה אמסלם: יש איזו שהיא כוונה לעשות את זה אחיד.

<משה אמסלם: אם אני מנהל המסילה והוא הממונה על התעבורה, שלא יהיה מצב שזה ישים שלטים כאלה, זה ישים שלטים כאלה.

<משה אמסלם: צריך לעשות איזו שהיא התאמה.

<איתי עצמון: זה לא בתיאום.

<איתי עצמון: אתה מתכוון אולי לבהתאם או בתיאום לתכנית?

<משה אמסלם: אפשר להוריד את זה.

איתן כבל: השאלה היא לא להוריד.

איתן כבל: משה, נסוגת מהר מידי.

<משה אמסלם: לא, אני לא נסוג.

איתן כבל: כל מה שמבקש היועץ המשפטי זה שלא תיפול שגגה, שתהיה פרשנות.

איתן כבל: פשוט זה עניין של עברית כאן.

<איתי עצמון: עכשיו הבנתי למה הכוונה.

<איתי עצמון: מקודם לא הבנתי מה זה אומר בתיאום.

<נעה צור: זה לא בהתאם, כי בהתאם אומר שזה אחד לאחד.

<נעה צור: לרכבת הארצית יש שילוטים שהם שונים לגמרי משלטים שהם out door.

<איתי עצמון: למה צריך לקבוע את זה כהוראה נורמטיבית?

<איתי עצמון: שהמנהל לעניין מסילות ברזל יתייעץ עם המפקח על התעבורה.

<איתי עצמון: למה צריך לכתוב את זה?

<נעה צור: אני חושבת שזה מעולה.

<נעה צור: לא צריך.

<איתי עצמון: אפשר למחוק את התיבה "בתיאום עם תכנית שתופץ מעת לעת"?

<נעה צור: כן.

איתן כבל: לגבי העניין של הגדלים.

איתן כבל: לא דומה תחנה לחברתה.

<משה אמסלם: ברכבת?

איתן כבל: כן.

איתן כבל: אני מתכוון לשילוט.

איתן כבל: יש מקומות שיש סטנדרט אחיד של שילוט.

איתן כבל: יש מקומות שאם אתה שם שלט, כמו למשל בתחנת סבידור, אז הוא בולט, אבל אם אתה שם את אותו שלט בראש העין הוא לא בולט, או הפוך.

איתן כבל: אני מקווה שיש גם איזה סוג של התאמה במקום.

איתן כבל: כשהמקום הוא פתוח וגדול זה צריך להיות מספיק גדול ובולט.

איתן כבל: אנחנו לא נעשה בראש העין את השלט של סבידור,.

איתן כבל: אני מתנצל שאני לא בדיוק סומך, אבל אתה אף פעם לא יודע מי ייבחר למנהל התחנה או למנהלת התחנה.

<משה אמסלם: יש כל מיני פרמטרים שעל פיהם נקבעים הסטנדרטים של כל השלטים האלה והתחנות.

<משה אמסלם: הפרמטר של כמה רכבות עוברות באותה תחנה מראה לך כמה שורות צריך.

איתן כבל: אתם על זה.

<משה אמסלם: חבל על הזמן.

<משה אמסלם: אני מזמין את ועדת הכלכלה לרכבת, יש מה לראות.

<איתי עצמון: פסקה (3), שעניינה החלת סעיף 71ד לפקודת התעבורה, מאושרת עם השינויים?

איתן כבל: מי בעד, ירים את ידו?

איתן כבל: בעד – פה אחד

איתן כבל: נמנעים –אין

<הילה הדר: 4) בסעיף 71ה לפקודת התעבורה – בכותרת השוליים, במקום "תחבורה ציבורית" יקראו "הסעה במסילת ברזל"; מרכז המידע הארצי ומפעיל מסילת ברזל לא יגבו כל תשלום בעד מסירת מידע או הצגתו לציבור בהתאם להוראות לפי סעיפים 71ב עד 71ד לפקודת התעבורה, כפי שהוחלו בתקנות מסילות הברזל;

איתן כבל: מי בעד פסקה (4), ירים את ידו?

איתן כבל: בעד – פה אחד

איתן כבל: נמנעים –אין

<הילה הדר: 5) במקום סעיף 71ו לפקודת התעבורה יקראו: "פרסום הפרות" 71ו.

<הילה הדר: המנהל יפרסם עד ה-15 בינואר בכל שנה, באתר האינטרנט של המשרד, הפרות של הוראות שחלות על מפעיל מסילת ברזל לפי סעיפים 71ב עד 71ה כפי שהוחלו עליו בתקנות הברזל, בשנים עשרה החודשים שקדמו למועד האמור;

<איתי עצמון: השאלה היחידה שלי לגבי ההוראה הזאת היא מה מידת הנגישות האמיתית של הציבור לאתר האינטרנט של המשרד.

<איתי עצמון: כמה אנשים נכנסים במיוחד לאתר המשרד כדי לבדוק הפרות של הוראות שחלות על מפעיל מסילת ברזל?

יעקב פרי: אני אשאל קצת יותר חמור.

יעקב פרי: אתכם מעניינות ההפרות.

יעקב פרי: אתם אלה שצריכים לטפל בהן.

יעקב פרי: בשביל מה צריך לפרסם את זה, בשביל להרתיע?

<זמר בלונדהיים: הרעיון הוא לייצר אלמנט ציבורי שהמפעיל יודע שמפורסמות ההפרות שלו.

יעקב פרי: אז הציבור ישאל אותך למה לא פיטרת את אותו מנהל תחנה שיש אצלו כבר 4 הפרות.

<סיון רוזנבלט: אגב, בפקודה הרגילה אין את האלמנט הזה של פרסום הפרות.

<הילה הדר: אנחנו ביקשנו להתאים את הדברים.

<זמר בלונדהיים: אנחנו חשבנו שזה אלמנט חשוב.

<זמר בלונדהיים: האלמנט של לא לחדש רישיון הוא כאילו קיים בתיאוריה, בפועל זה לא כל כך פשוט לא לחדש רישיון.

<זמר בלונדהיים: כשהסעיף נוקט בסנקציה מאוד מאוד חמורה אז בסוף לא נוקטים.

<זמר בלונדהיים: הרעיון היה לא לנקוט בסנקציה, אלא לייצר - -

<איתי עצמון: השאלה אם לא נכון לקבוע פלטפורמה נוספת או אחרת לפרסום.

<זמר בלונדהיים: מאשר אתר האינטרנט?

איתן כבל: למה נדרש השיימינג?

איתן כבל: אתם צריכים להפעיל את הסמכות שלכם.

<הילה הדר: אנחנו לא עומדים על כך.

יעקב פרי: זה להלבין את פניו ברבים.

יעקב פרי: יכול להיות שהייתה לו הפרה או שתיים.

יעקב פרי: אתה גורם לו נזק אישי.

יעקב פרי: תפטר אותו אם הוא מפר.

איתן כבל: בדיוק.

<זמר בלונדהיים: זה לא כל כך פשוט לפטר.

<זמר בלונדהיים: הרעיון הוא שבשוק של תחרות, כשאתה מפרסם אלמנטים של ביצועים יש לכך השפעה על השוק הצרכני.

<זמר בלונדהיים: זה נועד לייצר את זה.

איתן כבל: לא.

איתן כבל: זו עבודתו של משה במקרה הזה.

איתן כבל: המשימה והעבודה היא שלו.

איתן כבל: אם גופים אזרחים כאלה ואחרים מתלוננים, שלו יהיו את כל הנתונים.

<זמר בלונדהיים: הוא זה שמפרסם.

איתן כבל: אני לא מאיים על מישהו, אני אומר: "אדוני, אם ביצעת מעשה שהוא לא על פי דין, אני מעניש אותך".

איתן כבל: אני לא עושה שיימינג.

איתן כבל: אני מבין את מה שאתה אומר.

איתן כבל: אני לא חושב שזה הכיוון.

איתן כבל: הכיוון הוא שכר מצווה מצווה ושכר עבירה עבירה.

איתן כבל: זאת התורה על רגל אחת.

<זמר בלונדהיים: מנגנון הפעולה מול מפעילי מסילות ברזל הוא מאוד מצומצם.

<זמר בלונדהיים: אין עיצומים כספיים, אין כל מיני דברים אחרים.

<זמר בלונדהיים: הרעיון הוא שמפרסמים.

<זמר בלונדהיים: אם תוקן, אפשר גם לפרסם שתוקן, אבל בהעדר משהו אחר - -

<איתי חיים: כשמדברים על לחץ ציבורי אז מצפים ממני.

<איתי חיים: לפני 3 שנים התקבל חוק המידע לגבי אוטובוסים.

<איתי חיים: לגבי ההפרה, לגבי הקנסות זה עדיין לא מיושם באופן מלא.

<איתי חיים: עדיין חסר הרבה מאוד מידע סטטי בתחנות מהבחינה של מפעילות התחבורה הציבורית.

<איתי חיים: אם אנחנו מדברים כאן על הפרות באופן כללי, למה לא מצוינים הקנסות או מספר הקנסות, סכום הקנסות?

איתן כבל: אם אתה מגדיר את עצמך כמייצג ציבור בשאלות האלו, אנא תמציא לנו רשימה של כל אותם גורמים שעוסקים בעניין שאתה חושב שנדרש להסב את תשומת ליבם.

איתן כבל: נבקש את התייחסותם המסודרת לכל השאלות אשר אדוני מבקש להעלות.

איתן כבל: אני לא רוצה שיימינג, אני רוצה טיפול.

איתן כבל: טיפול מבחינתי זה קנסות, זה כל אותם אלמנטים שאם מישהו קיבל את ההרשאה מהמדינה ולא עומד - -

<איתי עצמון: בפקודת מסילות הברזל אין כיום סמכות לרגולטור.

איתן כבל: אנחנו פה בוועדה נעסוק בשאלה של העיצומים הכספיים הנוגעים להגנת הצרכן.

יעקב פרי: יש את זה בסימון המוצרים.

איתן כבל: בין היתר.

<הילה הדר: יש הצעת חוק על שולחן הוועדה.

איתן כבל: אני מבקש למחוק את זה.

<איתי עצמון: זה אומר שסעיף 71ו בפקודת התעבורה לא ייקרא.

איתן כבל: סעיף השיימינג הוא אפילו תפישתית לא נכון.

יעקב פרי: לא ראוי.

איתן כבל: מה כן?

איתן כבל: אנחנו מבקשים לדעת, גברתי מנהלת הוועדה, מבחינת העיצומים הכספיים, איך אתם מתכוונים לעשות.

<משה אמסלם: במסגרת הסכם ההפעלה, הסכם הסובסידיה עם הרכבת, אחד הסעיפים שאני בוחן - -

<הילה הדר: פרסום נוסח 3.

<הילה הדר: (א) המשרד יפרסם באתר האינטרנט של המשרד, לנוחות הציבור, לנוחות את הנוסח המלא והמשולב של סעיפים 71ב עד 71ז לפקודת התעבורה הציבור כפי שהוחלו בתקנות אלה על מפעיל מסילת ברזל.

<הילה הדר: ב) מפעיל מסילת ברזל יציב קישור לנוסח המלא והמשולב האמור בסעיף קטן (א) באתר האינטרנט שלו.

<זמר בלונדהיים: לא צריך את תקנה 4.

איתן כבל: תוך כדי תנועה עלה לי רעיון לגבי ההפרות.

איתן כבל: פעם בשנה , ללא שום קשר, המנהל ידווח לוועדת הכלכלה , יעביר בכתב רשימה מסודרת של כל ההפרות, של כל אחת ואחת.

<איתי עצמון: מתי?

<איתי עצמון: צריך לקבוע מועד להגשה.

<זמר בלונדהיים: אפשר לכתוב שהמנהל יעביר עד ה-15 בינואר כל שנה לוועדת הכלכלה במקום באתר האינטרנט.

<איתי עצמון: מתי יימסר הדיווח הראשון?

<זמר בלונדהיים: אפשר להמשיך את תקנה 4, להגיד שהדיווח הראשון לא יהיה 12 חודשים, אלא - -

<הילה הדר: אנחנו מבקשים להתייחס רק לעוד הוראת מעבר.

איתן כבל: לנו אז יהיה כלי לעשות מעקב אל מול התקנות החדשות שייכנסו בכל מה שנוגע לעיצומים הכספיים.

איתן כבל: אז נוכל לבצע את ההתאמות.

<איתי עצמון: פסקה (5) נמחקת.

<איתי עצמון: הוועדה מאשרת את תקנה 3 – פרסום נוסח לנוחות הציבור?

<שמעון מויאל: יש לנו הסתייגות בעניין.

<שמעון מויאל: ניסינו להבין למה המפעיל צריך לפרסם דבר חקיקה.

<שמעון מויאל: אני מזכיר שהפעילות של רכבת ישראל מוסדרת בחקיקה, גם דמי הנסיעה, גם תנאי הנסיעה, גם צו פיקוח על המחירים.

<שמעון מויאל: באף אחד מהחוקים האלה אין הוראה שמחייבת את הרכבת באתר המסחרי שלה לפרסם הוראת דין.

איתן כבל: אח שלי, אף אחד מהנהלת הרכבת לא סוחב את הסעיף הזה על הגב.

איתן כבל: זה כולה מופיע בתוך אתר משרד התחבורה.

<שמעון מויאל: אני לא מדבר על אתר משרד התחבורה.

<שמעון מויאל: יש חובה גם באתר המסחרי של הרכבת.

<איתי עצמון: את אותו נוסח.

איתן כבל: כיוון שאני לא רוצה שאף אחד מהפקידים ברכבת יזיע מכך שהוא סוחב את הסעיף הזה על גבו - - זה כולה קישור.

איתן כבל: בואו לא נפריז.

<שמעון מויאל: זה קישור לחוק.

<זמר בלונדהיים: סלח לי, לא הבנת את המטרה של הסעיף הזה.

איתן כבל: אני מאשר את הסעיף הזה.

<איתי עצמון: ואת הסעיף של הדיווח לוועדה?

איתן כבל: כן, כפי שאמרנו.

<הילה הדר: אנחנו מבקשים עוד הוראת מעבר.

איתן כבל: שזה יהיה בעוד 4 שנים?

<נעה צור: לגבי העניין שהמנהל יקבע את צורתו, מידותיו והאפיונים הנוספים של השירות האלקטרוני ושל השירות הסטטי, אנחנו רוצים הוראת מעבר להוצאת פרוגרמה.

איתן כבל: כמה זמן?

<איתי עצמון: זה לא הוראת מעבר, את מדברת על תחילה.

<הילה הדר: על תחילה.

<נעה צור: 6 חודשים.

<איתי עצמון: שהסעיף שמחייב את המנהל לא ייכנס לתוקף?

<איתי עצמון: הסעיף מטיל על המנהל חובה לקבוע את האפיונים, הוא לא קובע מתי זה יהיה.

<איתי עצמון: הוא צריך לקבוע.

<איתי עצמון: זאת הסמכות של המנהל לקבוע.

איתן כבל: אם אני לא יוצא מפה כשאני יודע מתי, כאילו לא עשיתי שום דבר.

איתן כבל: אנחנו פה מסיימים כל דיון כשאנחנו יודעים באיזה שעה יוצאת הרכבת ומתי היא אמורה להגיע.

<איתי עצמון: זה לא כניסה לתוקף, זה בעצם מועד לקביעת הוראות המנהל.

<שמעון מויאל: אני רוצה להוסיף עוד משהו גם לגבי התוקף.

<שמעון מויאל: הרכבת זקוקה לחצי שנה על מנת להפיק את השילוט הסטטי ולהציב אותו בתחנות.

<שמעון מויאל: אי אפשר שהתקנות יחולו מהיום, כי אנחנו כבר מפרים את התקנות.

איתן כבל: ברור לי, אני מבין.

איתן כבל: אני רוצה לדעת.

<שמעון מויאל: חצי שנה מבחינת הרכבת לכל התקנות, לא המנהל.

<הילה הדר: לכניסת התוקף של התקנות?

איתן כבל: נכון.

<איתי עצמון: 6 חודשים מיום הפרסום על הכל.

<זמר בלונדהיים: אנחנו הקראנו את הוראת המעבר לעניין הדיווח לוועדה.

איתן כבל: כן, אישרנו.

איתן כבל: התקנות מאושרות.

איתן כבל: שיהיה לכם בהצלחה, מכל הלב בהצלחה.

איתן כבל: שירות גדול למען הציבור.

איתן כבל: עכשיו המשימה היא שלכם.